open-index/open-wikipedia-markdown huggingface dataset:
سپتا پوری

ہندو مت کے سات مقدس ترین مقامات ایودھیا،  متھرا، ہردوار،   وارانسی (بنارس، کاشی)، کانچی پورم، اوجین (آوانتی) اور دوارکا کو **سپتا پوری** کہا جاتا ہے۔ سپتا کا مطلب سات اور پور قصبے کو کہتے ہیں یعنی سات قصبے ، لیکن اصطلاحاً اس سے مراد یہی سات مقامات ہیں جہاں ہندو یاترا کے لیے جاتے ہیں، اس یاترا کو تیرتھ یاترا کہا جاتا ہے۔  تیرتھ سنسکرت کا لفظ ہے جس کے معنی تمام گناہوں سے پاک ہونے اور حصول اخروی نجات کے ہیں۔

## تاریخ
سپتا پوری مقامات وہ  ہیں جہاں مختلف مذہبی و روحانی ہستیوں نے جنم لیا اور دیوتا اوتار کے روپ میں ظاہر ہوئے جیسے ایودھیا رام کی جنم بھومی ہے۔ مہابھارت کے مطابق کرشن جب متھرا سے نکلے تو سو برس دوارکا میں قیام کیا اور پھر وہیں سے سورگ واپس چلے گئے۔ جبکہ متھرا میں کرشن دیوتا کے بچپن اور لڑکپن کے یادگاریں ہیں۔ ہردوار میں شیو اور وشنو کے مقدس مقامات ہونے کے علاوہ ہردوار کو اترکھنڈ کا دروازہ بھی کہا جاتا ہے جہاں مقدس گنگا پہاڑوں سے اتر کر میدانی علاقے میں داخل ہوتی ہے۔ بنارس ان سب میں مقدس ترین ہے اور شیو کا پسندیدہ شہر ہے، اس لیے اسے شیو کا شہر بھی کہا جاتا ہے۔ بنارس کے بارے میں یہ پختہ عقیدہ ہے کہ یہ شہر نجات ہے اور یہاں مرنے والا جنت میں جاتا ہے۔ ہندو مذہب کے مطابق زندگی میں ایک مرتبہ بنارس کی زیارت کرنا ضروری ہے۔ یہ تمام مقامات اپنے شاندار میلوں کی وجہ سے بھی مشہور ہیں۔ اجین اور ہردوار میں کمبھ میلہ ہر بارہ سال بعد منعقد ہوتا ہے۔ کانچی پورم میں کامکشی دیوی کا شادی کا میلہ خصوصی اہمیت کا حامل ہے۔ دوارکا میں کرشن جی کا جنم دن عموما اگست میں منایا جاتا ہے۔

ساتوں مقدس شہر سڑک اور ریلوے کے ذریعے  پورے ہندوستان سے قابل رسائی ہیں۔ ہوائی سفر کی سہولت بھی میسر ہے۔ ہر سال لاکھوں یاتری ان کی زیارت کو آتے ہیں۔

## حوالہ جات

زمرہ:ہندو مقدس شہر
بھارت میانمار باڑ

تصغیر|200px|برما کے مغرب میں برما
**بھارت میانمار باڑ** بھارت اور میانمار کے مابین 1,624-کلومیٹر (1,009 میل) طویل سرحدی باڑ ہے، جو بھارت تعمیر کر رہا ہے۔ بھارت اس سرحدی پاڑ سے جرائم، بشمول سامان، ہتھیار اور جعلی بھارتی کرنسی کی اسمگلنگ، منشیات کی اسمگلنگ اور شورش روکنے کی امید رکھتا ہے۔ دفتر اقوام متحدہ برائے منشیات و جرائم اور انٹرنیشنل نارکوٹکس کنٹرول بورڈ نے کمزور ریاستی سرحدی سلامتی کی سہولیات کی ناقص حالت کے بارے میں خبردار کیا ہے کہ یہ خطے کو غیر قانونی منشیات کے لیے ایک اہم ٹرانزٹ پوائنٹ بن سکتا ہے۔ سال 2001–2003 کے دوران میں، غیر محفوظ سرحد کی وجہ سے بھارتی سیکیورٹی فورسز نے علاقے میں عسکریت پسندی سے متعلق تشدد میں 200 سیکورٹی اہلکاروں اور شہریوں کی ہلاکتوں کا غیر لگایا۔ چار شمال مشرقی بھارتی ریاستیں میانمار سے سرحد کا اشتراک کرتی ہیں: اروناچل پردیش، ناگالینڈ، میوورم اور منی پور۔ دونوں حکومتوں نے باڑ کھڑی کرنے سے پہلے ایک مشترکہ سروے کرنے پر اتفاق کیا۔ بھارتی وزارت خارجہ اور اس کے برمی ہم منصب نے چھ ماہ کے اندر سروے مکمل کیا اور مارچ 2003ء میں سرحد کے ساتھ باڑ کھڑی کرنی شروع کر دی۔

## مقامی احتجاج
2004ء میں، مقامی کوکی اور نگا لوگوں کی طرف سے شروع کیے جانے والے احتجاج کے سبب سرحد کے ساتھ ریاست منی پور میں باڑ کے کام کو روک دیا گیا تھا۔ ان کے مطابق، زمین کا ایک بہت بڑا حصہ برما کا علاقہ بن جائے گا اور سرحد کے اطراف رہنے والے لوگوں کے درمیان میں بے امنی پھیلے گی۔ مورہ میں رہنے والے لوگوں کے احتجاج پر، چورو خانو اور مولن علاقوں کے عوام نے وزیر اعلیٰ کو مجبور کیا کہ وہ معاملے کو منی پور حکومت کے حوالے کرے۔

یہ باڑ بہت سی نسلی برادریوں کو تقسیم کر دے گی، جس میں لوشی، ناگا، چین اور کوکی شامل ہیں، جن کی علاقہ دو ملکوں کی سرحدوں پر ہے۔ اس طرح یہ ایک انتہائی حساس مسئلہ ہے۔ 2007ء میں، ریاست منی پور میں رپورٹ کیا گیا کہ، سرحد پر 9 ستونوں کی ملکیت پر تنازع ہوا ہے۔

## مزید دیکھیے
* بھارت کی سرحدیں
* بنگلہ دیش بھارت سرحد
* لائن آف کنٹرول

## حوالہ جات

## بیرونی روابط
* Map of India-Bangladesh-Myanmar border links
* Mizzima News: India proposes border fencing to Burma – Mungpi; مارچ 14, 2007

زمرہ:بین الاقوامی سرحدیں
زمرہ:بھارت میانمار سرحد
زمرہ:سرحدی باڑیں
قلعہ سندھودرگ

**قلعہ سندھو درگ** () ایک تاریخی قلعہ جو مغربی ہندوستان کے صوبہ مہاراشٹر کے ساحل سے کچھ دور بحیرہ عرب کے ایک ٹاپو پر واقع ہے۔ یہ قلعہ مہاراشٹر کے خطہ کوکن کے ضلع سندھودرگ کے قصبہ مالون کے ساحل پر جنوبی ممبئی سے چار سر پچاس کلومیٹر دور واقع ہے۔ قلعہ کی حیثیت اب ایک محفوظ یادگار کی ہے۔

## تاریخ
اس قلعہ کو مرہٹہ سلطنت کے بانی چھترپتی شیواجی مہاراج نے تعمیر کروایا تھا۔ اس کا مقصد یہ تھا کہ غیر ملکی نو آباد کاروں (انگریز، ولندیزی، فرانسیسی اور پرتگیزی) کے بڑھتے ہوئے اثرات پر روک لگائی جائے نیز جنجیرہ کے شیدیوں کی سرکوبی ہو سکے۔ سنہ 1664ء میں ہروجی اندلکر کی نگرانی میں قلعہ کی تعمیر مکمل ہوئی۔ یہ قلعہ ایک چھوٹے سے جزیرے پر تعمیر کیا گیا تھا۔

## تعمیراتی تفصیلات
سانچے میں ڈھالنے کے لیے چار ہزار پاؤنڈ سے زیادہ سیسہ استعمال کیا گیا ہے اور بنیاد کے پتھر انتہائی مضبوطی سے بٹھائے گئے ہیں۔ 25 نومبر 1664ء کو تعمیر شروع ہوئی اور تین برس بعد 1667ء میں مکمل ہوئی۔ اس سمندری قلعہ کا رقبہ اڑتالیس ایکڑ پر محیط ہے، تین کلومیٹر لمبی فصیل اور دیواریں تیس فٹ بلند اور بارہ فٹ چوڑی ہیں۔ ان بھاری بھرکم دیواروں کا مقصد یہ تھا کہ ان کے ذریعہ دشمنوں سے بچاؤ کے ساتھ ساتھ بحیرہ عرب کے مد و جزر اور موجوں کو تھام سکے۔ قلعہ کے صدر دروازہ کو اس طرح چھپایا گیا ہے کہ باہر سے کوئی اس کی نشان دہی نہیں کر سکتا۔

ایسے وقت میں جب کہ مذہبی کتابوں کی رو سے سمندر پر سفر ممنوع تھا، کسی سمندری جزیرہ پر قلعہ بنا لینا ایک انقلابی قدم تھا۔

## مستقل باشندے
قلعہ کی ویرانی کے بعد سے یہاں رہنے والوں کی تعداد میں مسلسل کمی ہوتی رہی۔ بیشتر باشندے روزگار کے مناسب مواقع نہ ہونے کی بنا پر یہاں سے ہجرت کرگئے تاہم اب بھی پندرہ خاندان اس قلعے میں مقیم ہیں۔ برسات کے موسم میں سیاحوں کے لیے قلعہ میں داخلہ ممنوع ہے کہ کیونکہ اس موسم میں بحیرہ عرب اپنے شباب پر ہوتا ہے۔
## نگار خانہ

File:Sindhudurg Fort Concealed Entrance.JPG|
File:Sindhudurg Fort Entrance.JPG|


## حوالہ جات

زمرہ:ایشیا میں 1656ء کی تاسیسات
زمرہ:ضلع سندھودرگ کے سیاحتی مقامات
زمرہ:مرہٹہ سلطنت کی عمارات و ساخات
زمرہ:مہاراشٹر کے قلعے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:بحری قلعہ
زمرہ:مہاراشٹر
شیونیری

**شیونیری قلعہ** سترہویں صدی عیسوی کا ایک فوجی قلعہ ہے جو صوبہ مہاراشٹر کے ضلع پونہ کے مشہور مقام جُنّر کے قریب واقع ہے۔ اس قلعہ کی تاریخی اہمیت یہ ہے کہ یہاں مرہٹہ سلطنت کے بانی چھترپتی شیواجی کی پیدائش ہوئی تھی۔

## تاریخ
شیونیری پہلی صدی عیسوی سے ایک بودھ مقام کے طور پر معروف رہا ہے۔ یہاں کے غار، چٹانوں کو تراش کر بنائی جانے والی عمارتیں اور پانی کا بہترین نظام اس بات کا اشارہ کرتے ہیں کہ یہ مقام پہلی صدی عیسوی ہی سے آباد رہا ہے۔ جب یہ قلعہ دیوگیری کے یادو کے زیر تسلط تھا اس وقت اس کا نام شیونیری پڑا۔ اس قلعہ کا استعمال عموماً دیش سے ساحلی شہر کلیان کو جانے والی تجارتی گزرگاہ کی حفاظت کے لیے ہوتا تھا۔ پندرہویں صدی عیسوی میں جب سلطنت دہلی میں ضعف کے آثار نمایاں ہوئے تو یہ قلعہ بہمنی سلطنت کے قبضے میں چلا گیا اور بعد ازاں سولہویں صدی عیسوی میں سلطنت احمد نگر کی تحویل میں آیا۔

سنہ 1595ء میں مرہٹہ سردار اور چھترپتی شیواجی بھونسلے کے دادا مالوجی بھونسلے کو سلطان احمد نگر بہادر نظام شاہ دوم کی جانب سے شیونیری اور چاکن کی جاگیریں عنایت کی گئیں تو وہ اپنے اہل خانہ کے ساتھ اسی قلعے میں آبسے۔ 19 فروری 1630ء کو اور کچھ مورخین کے مطابق 1627ء کو اس قلعے میں شیواجی پیدا ہوئے اور اپنا بچپن یہیں گزارا۔ قلعہ میں شیوائی دیوی کے نام سے ایک چھوٹا سا مندر ہے جس کا نام بعد میں شیواجی کے نام پر رکھا گیا۔

سنہ 1673ء میں انگریز سیاح فریز کا یہاں سے گذر ہوا تو اس نے قلعہ کو ناقابل تسخیر پایا۔ فریز کے مطابق اس قلعہ میں سات برسوں کے لیے ہزاروں خاندانوں کا غلہ محفوظ رکھا جاتا تھا۔ نیز فریز نے یہ بھی لکھا کہ اس قلعہ کا انتظام ایک برہمن کے ہاتھ میں ہے جو مسلمان ہو گیا ہے۔ یہ قلعہ مغلوں کے زیر تسلط رہا پھر سنہ 1762ء میں مرہٹوں نے اسے دوبارہ حاصل کر لیا۔ تیسری اینگلو مرہٹہ جنگ میں مرہٹوں کی شکست اور مرہٹہ سلطنت کے سقوط کے بعد سنہ 1820ء میں یہ قلعہ برطانوی راج کا حصہ بن گیا۔

## حوالہ جات

## مزید پڑھیے
* Lahu Gaikwad Shivneri kilyacha Itihas Pub. Pushpnand prakashan pune 2011. . Book in Marathi language.
* Lahu Gaikwad, Junnar Talukyatil Kilyancha Ithis, Pushpnand prakashan Pune 11 March 2011..
* Dr. Lahu Kacharu Shivnerichi Jeevangatha, The life-story of fort shivneri, Sanay prakashan, Narayngaon, Jan 2015. p.&nbsp;225.

## بیرونی روابط

* Junnar Tourism's Official Website
* Parashar Agritourism Website
* Shivneri Fort info Website

زمرہ:ضلع پونہ کے قلعے
زمرہ:مرہٹہ سلطنت کی عمارات و ساخات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ضلع پونہ
زمرہ:تاریخ مہاراشٹر
ترکمانی (ہزارہ)

**ترکمانی ہزارہ** (ہزارگی: تورکمون، ترکمنی) افغانستان میں ہزارہ لوگوں کے اہم اور تقریباً ایک بڑے قبیلے میں سے ایک ہے۔
ترکمانی ہزارہ فارسی (ہزارگی) بولتے ہیں اور ان میں سے اکثر شیعہ مسلمان ہیں۔

## مزید دیکھیے
* ہزارہ قبائل
* ہزارہ لوگ

## حوالہ جات

* پژوهشی در تاریخ هزاره ها / مولف حسینعلی یزدانی بهسودی (حاج کاظم)

زمرہ:افغانستان کی وادیاں
زمرہ:ہزارہ جات
زمرہ:ہزارہ شخصیات
زمرہ:ہزارہ قبائل
زمرہ:تاریخ ہزارہ
بہسود (ہزارہ)

**بہسود ہزارہ** یا **بہسودی** ہزارہ لوگوں کے بڑے قبیلے میں سے ایک ہے، جو اکثر افغانستان میں میدان وردک میں رہتے ہیں۔

## مزید دیکھیے
* ہزارہ قبائل
* ہزارہ لوگ

## حوالہ جات

زمرہ:صوبہ میدان وردک میں نسلی گروہ
زمرہ:ہزارہ قبائل
بھیل پوری

**بھیل پوری** ایک خوش ذائقہ کھانا ہے اور یہ چاٹ کی ایک قسم ہے۔ اس کی شروعات برصغیر سے ہوئی تھی۔ یہ مرمرے، سبزیوں اور املی کی چٹنی سے تیار کیا جاتا ہے۔

## حوالہ جات

زمرہ:اسٹریٹ فوڈ
زمرہ:بنگالی پکوان
زمرہ:جھارکھنڈی پکوان
زمرہ:گجراتی پکوان
زمرہ:ممبئی کی ثقافت
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارت میں اسٹریٹ فوڈ
زمرہ:بھارتی پکوان
پہلا ریلوے اسٹیشن

دنیا کا سب سے **پہلا ریلوے اسٹیشن** ، سوانسی دی ماونٹ ریلوے اسٹیشن برطانیہ کے صوبے ویلز میں بنایا گیاتھا۔ جہاں سے 25 مارچ 1807 کو پہلی بار مسافروں نے ریل کا سفر کیا۔
برطانوی پارلیمان نے 1804 سوانسیا اور اویسٹر ماوتھ کے درمیان ریلوے لائن بچھانے کے لیے ایک بل منظور کیا۔ کیونکہ انیسویں صدی کے آغاز تک ان دونوں علاقوں کے درمیان کوئی زمینی رابطہ نہ تھا۔ اس ریلوے لائن کا بنیادی مقصد کوئلے، لوہے اور چونے کے پتھر کی نقل و حمل تھا۔ لائن بچھانے کا کام 1806 کو مکمل ہوا اور کسی افتتاحی تقریب کے بنا ہی گھڑ گاڑی چلانا شروع کر دی گئی۔ 1807 میں مسافروں کو بھی لیجانے کی منظوری دیدی گئی اور یوں ریلوے کی تاریخ میں دی ماونٹ کو دنیا کے پہلے ریلوے اسٹیشن ہونے کا اعزاز حاصل ہے۔

زمرہ:مملکت متحدہ میں 1807ء کی تاسیسات
برلے گرفن جھیل

**برلے گرفن جھیل** آسٹریلیا کے دار الحکومت کینبرا کے وسط میں واقع ایک خوبصورت مصنوعی جھیل ہے۔ جو 1963میں دریائے مولونگلو پر بند باندھنے کے بعد مکمل ہوئی۔ اس کا نام امریکی ماہر تعمیرات والٹر برلے گرفن کے نام پر رکھا گیا۔

آسٹریلوی سرویکشک چارلس رابرٹ نے 1909 میں دار الحکومت کے لیے موجودہ جگہ تجویز کی ۔ 1911 میں اس سلسلے میں ایک مقابلے کا انعقاد کیا گیا اور تمام شرکاء مقابلہ کو چارلس کا سروے نقشہ اور تجاویز فراہم کر دی گئیں۔ ان میں اس جھیل کی تجویز بھی تھی کیونکہ چارلس چاہتا تھا کہ کم سے کم خرچ میں دریائے مولونگلو کے پانی کو ذخیرہ کر کے شہر کی تزئین کے لیے ایک خوبصورت جھیل بنائی جائے۔ مزید یہ کہ اس نے بند باندھنے کے لیے چار موزوں مقامات کی نشان دہی بھی کر دی۔

یہ مقابلہ امریکی ماہر تعمیرات والٹر برلے گرفن نے جیتا ۔ وزیر داخلہ کنگ اوملے نے اسے قوم کے نئے دار الحکومت کی تعمیر کے لیے آسٹریلیا آنے کی دعوت دی۔ گرفن نے قلب شہر میں جیومیٹری کی اعلیٰ ترین مہارتوں کو بروئے کار لاتے ہوئے گیارہ کلومیٹر لمبی اور سوا کلومیٹر چوڑی جھیل تخلیق کی تاہم حکومت نے اس کے اصل نقشے میں ترمیم کر دی اور 1920 میں اس کی روانگی تک کوئی خاطر خواہ پیش رفت نہ ہوئی۔ یہاں تک کہ دوسری عالمی جنگ شروع ہو گئی۔ اس کے بعد سیاسی اختلافات و مباحث کا ایک سلسلہ چل نکلا ،بالآخر 1960 میں وزیر اعظم رابرٹ مینزیس کی کوششوں سے کام کا آغاز ہوا۔ سب سے پہلے ڈیم اور پلوں کو تعمیر کیا گیا اور ستمبر 1963 کو ڈیم کا دہانہ بند کر کے پانی ذخیرہ کرنے کا آغاز ہو جو اپریل 1964 کو مطلوبہ سطح تک پہنچا۔17 اکتوبر 1964 کو اس کا افتتاح کیا گیا۔

جھیل کینبرا کے عین وسط میں واقع ہے اور اس کے ساحلوں پر قومی گیلری، قومی عجائب گھر، قومی کتب خانہ، آسٹریلیا کی قومی یونیورسٹی اور ہائی کورٹ کی عمارات تعمیر کی گئی ہیں۔ پارلیمنٹ ہاؤس بھی کچھ ہی فاصلے پر ہے۔ ساحلوں کا کل رقبہ ساڑھے چالیس کلومیٹر بنتا ہے۔ اس کے اوپر دو پل بنائے گئے ہیں جو شہر کے زمینی راستوں کو آپس میں ملاتے ہیں۔اس کے کناروں پر بے شمار تفریحی مقامات ہیں اور یہاں پانی کے مختلف کھیلوں کے مقابلوں کا بھی انعقاد کیا جاتا ہے۔

## حوالہ جات

زمرہ:کینبرا
زمرہ:آسٹریلیا میں 1964ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:جغرافیہ آسٹریلیا
زمرہ:آسٹریلیا کی جھیلیں
زمرہ:اوقیانوسیہ میں ذخائر آب
آسام تحریک

**آسام تحریک** یا آسام ایجی ٹیشن آسام میں چلنے والی ایک مشہور تحریک تھی جو 1979ء-1985ء تھی۔ یہ تحریک آسام میں غیر قانونی تارکین وطن (بنگالی مسلمان) کے خلاف آسامیوں
(ہندؤوں) نے چلائی تھی۔ اس تحریک کی قیادت کل آسام طلبہ اتحاد (آل آسام اسٹوڈنٹ یونین) اور آل آسام گانا سنگرام پریشد نامی سخت گیر ہندو تنظیمیں کر رہی تھیں۔ جب آسامی ہندؤوں نے دیکھا کا ریاست میں کے کئی اضلاع میں مسلمان آبادی تیزی سے بڑھ رہی ہے اور یوں ریاستی انتخابات میں ان کے کئی نمائندے منتخب ہو جائیں گے تو وہ طیش میں آ گئے۔ پھر ایک سوچے سمجھے منصوبے کے تحت یہ تحریک چلائی گئی کہ پیشتر بنگالی مسلمان غیر قانونی طور پر آسام آئے ہیں لہذا ان کے نام ووٹروں کی فہرست سے ہٹائے جائیں۔

اس سلسلے میں مسلمان اور ہندوؤں رہنماؤں کے درمیان میں بحث و مباحثہ شروع ہو گیا۔ لیکن کچھ شر پسند ہندؤوں نے مقامی ہندو آـادی کو اتنا طیش دلایا کہ نیلی قتل عام کا سانحہ پیش آیا۔

## تاریخ
1978ء میں منتخب نمائندے ہیرالال پٹواری کی وفات ہوئی تو منگلڈوئی لوک سبھا حلقے میں خالی ہونے والی اس نشست کے لیے ضمنی انتخاب کی ضرورت پیش آئی۔ انتخاب کے عمل کے دوران میں، مبصرین نے محسوس کیا کہ مندرج ووٹروں کی تعداد ڈرامائی طور پر بڑھ گئی تھی۔ آل آسام اسٹوڈنٹس یونین نے الیکشن کمشن سے مطالبہ کر دیا کہ انتخابات اس وقت تک کے لیے کو ملتوی کر دیا جائے جب تک تمام تارکین وطن افراد کا نام مندرج ووٹروں کی فہرست سے نکال نہیں دیا جاتا۔ اس سے آسام تحریک کا آغاز ہوا۔

## تیزی
12 نومبر 1979ء کو آل آسام اسٹوڈنٹس یونین اور آل آسام گانا سنگرام پریشد نے مشترکہ طور پر تمام تعلیمی اداروں کو بند کرنے، ریاست میں ہڑتال اور مرکزی حکومت کے دفاتر میں کام بند کرنے کی اپیل کر دی۔ دسمبر 1979 کے پہلے ہفتے میں اجتماعی طور پر پولنگ دفاتر کے ساہنے دھرنے دیے جہاں امیدواروں کو نامزد کیا جا سکتا ہے۔
## مزید دیکھیے
* آسام میں اسلام

## حوالہ جات

## بیرونی روابط
* آسام تحریک تصاویر اور معلومات

زمرہ:1979ء کے تنازعات
زمرہ:1980ء کی دہائی کے تنازعات
زمرہ:آسام میں 1980ء کی دہائی
زمرہ:آسامی قوم پرستی
زمرہ:بنگلہ دیش بھارت تعلقات
زمرہ:بیسویں صدی کی بغاوتیں
زمرہ:بھارت میں 1980ء کی دہائی
زمرہ:بھارت میں 1985ء کی تحلیلات
زمرہ:بھارت میں احتجاجات
زمرہ:بھارت میں بغاوتیں
زمرہ:تاریخ آسام (1947ء تا حال)
زمرہ:ویکی ڈیٹا سے مختلف مختصر وضاحت
روزنامہ میٹروواچ راولپنڈی اسلام آباد

**روزنامہ میٹروواچ [[راولپنڈی]] اسلام آباد** جڑواں شہروں کا مقبول ترین نیوزپیپ رہے جوہرمکتبہ فکرمیں یکساں پڑھا جاتے ہاس پیپرکی مقبولیت کی بنیادی وجہ یہ ہے کہ یہ جڑواں شہروں میں ہونے والی ہرسرگرمی کوبہت نمایاں مقام دیتا ہے،سرکاری وغیرسرکاری اداروں اورسیاسی جماعتوں سمیت فلاحی اورمذہبی تنظیمیں بھی اس اخبارکاہدف ہوتی ہے۔ صحافت کی اعلی روایات کوبرقراررکھتے ہوئے روزنامہ میٹروواچ کسی کی ذاتی زندگی پرکیچڑاچھالنے کی بجائے مثبت اندازمیں مشرقی روایات کوفروغ دینے کے لیے کوشاں ہے
قلعہ پورندر

**قلعہ پورندر** چھترپتی شیواجی کے فرزند سمبھاجی کی جائے پیدائش ہونے کی بنا پر خاصا معروف اور اہم ہے۔ مغلوں اور سلطنت بیجاپور کے عادل شاہی فرماں رواؤں کے خلاف شیواجی کی بغاوتوں میں اس قلعہ کا خاصا اہم کردار مانا جاتا ہے۔ مغربی گھاٹ پر موجود یہ قلعہ سطح سمندر سے 4472 فٹ بلند اور شہر پونہ سے پچاس کلومیٹر دور جنوب مشرق میں پڑتا ہے۔ پورندر اور وجرگڑھ (یا رودرمال) نامی دو جڑواں قلعے اصل قلعہ کی مشرقی جانب واقع ہے۔ وجرگڑھ قلعہ پورندر سے چھوٹا ہے۔ پورندر گاؤں کا نام بھی اسی قلعہ کی وجہ سے پورندر پڑا۔

## تاریخ
پورندر کا اولین تذکرہ گیارہویں صدی کے یادو شاہی سلسلہ کی تاریخ میں ملتا ہے۔ ایرانی حملہ آوروں کے ہاتھوں یادو خاندان کی شکست کے بعد پورندر اور اس کے اطراف کا علاقہ ایرانیوں کے زیر نگین آگیا جنھوں نے سنہ 1350ء میں پورندر قلعہ کو مزید مستحکم بنایا۔ احمد نگر اور بیجاپور کے سلاطین کے عہد حکومت میں پورندر قلعہ جاگیر داروں کو دینے کی بجائے براہ راست حکومت کے زیر انتظام رکھا جاتا۔ سلطنت برار کے عہد حکمرانی میں قلعہ کا متعدد مرتبہ محاصرہ کیا گیا۔

پورندر قلعہ کی حفاظت اور اسے ہمیشہ باقی رکھنے کے لیے بلی دینے کی رسم رائج تھی۔ اس رسم کے مطابق قلعہ کے برج کے نیچے ایک مرد اور ایک عورت کو زندہ دفن کر دیا جاتا تاکہ قلعہ کی دیوی خوش رہے، اسے نقصان پہنچانے سے گریز کرے اور آفتوں کو اس کے قریب نہ پھٹکنے دے۔

سنہ 1596ء میں احمد نگر سلطنت کے فرمان روا بہادر شاہ نے پونہ اور سوپا کا علاقہ چھترپتی شیواجی کے دادا مالوجی بھوسلے کو بخش دیا۔ پورندر قلعہ بھی اسی خطے میں موجود تھا۔ سنہ 1646ء میں شیواجی نے اپنے عہد شباب میں اس قلعہ پر حملہ کرکے اس پر اپنا تسلط قائم کر لیا۔ یہ حملہ مرہٹہ سلطنت کی ابتدائی فتوحات میں سے ایک تھا۔

## نگار خانہ

File:Purandar Fort 02.JPG|
File:Purandar fort 101.JPG|
File:Purandar Fort 80.JPG|
File:Purandar Fort 48.JPG|
File:Purandar Fort 27.JPG|
File:Purandar Fort 45.JPG|
File:Purandar Fort 07.JPG|
File:Purandar Fort 23.JPG|
File:Purandar Fort 09.JPG|
File:Purandar Fort 10.JPG|
File:Purandar Landscape.jpg|
File:Purandar Landscape 2.jpg|
File:Purandar Landscape 3.jpg|
File:Purandar Fort entrance 2.jpg|
File:Purandhar fort from Narayanpur Road.JPG|
File:Brief history.JPG|


## حوالہ جات

زمرہ:ضلع پونہ کے قلعے
زمرہ:ہندوستان میں گیارہویں صدی کی تاسیسات
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
نسیم بانو

**نسیم بانو** (ولدت: 4 جولائی 1916ء - وفات: 18 جون 2002ء) ایک بھارتی فلمی اداکارہ تھی. یہ **نسیم** کے نام سے پہچانی گئی۔ ان کو ملکہ خوبصورتی اور بھارتی فلمی دنیا کی پہلی سپر اسٹار خاتون کہا جاتا تھا۔ نسیم بانو نے 1930ء کی دہائی کے وسط میں اپنا اداکاری کا کیرئیر شروع کیا اور 1950ء تک دہائی کے وسط تک جاری رکھا۔ 1935ء میں ان کی پہلی فلم "خون کا خون " سہراب مودی کے ساتھ منیروا موویٹون بینر کے تحت جاری ہوئی۔ نسیم بانو اداکارہ سائرہ بانو کی والدہ اور اداکار دلیپ کمار کی ساس تھیں۔

## ابتدائی زندگی
نسیم بانو 4 جولائی 1916ء کو برطانوی ہند کے دہلی کے معزز امیر کبیر خاندان میں پیدا ہوئیں۔ نسیم کے والد نواب عبد الواحید خان آف حسان پور تھے۔ نسیم کا نام روشن آرا بیگم تھا۔ روشن آراء نے کوئین میری اسکول دہلی سے تعلیم حاصل کی۔ ان کی والدہ شمشاد بیگم کی خواہش تھی کہ ان کی بیٹی ڈاکٹر بنے۔ شمشاد بیگم، چھمیان بائی کے نام سے بھی مشہور تھی۔ ان دنوں گلوکاری سے بہت زیادہ آمدنی ہوتی تھی۔ ایک بار نسیم نے کہا کہ ان کی ماں نے ان سے زیادہ کمایا، جب کہ نسیم ان دنوں 3,500 ماہانہ تنخواہ لیا کرتی تھی۔ نسیم نے اپنی دلچسپی فلموں کی طرف ظاہر کی تھی۔ وہ جب بھی سلو چنہ کی فلم دیکھتی تو بہت تعریف کرتی۔ مگر اس کی ماں کو یہ شعبہ پسند نہیں تھا۔ بمبئی کے دورہ کے دوران نسیم نے فلم کی عکس بندی دیکھنے میں دلچسپی لی اور ایک نشت لی جو سہراب مودی کی فلم میں عکس بندی کے دوران اوپینل کھیلنے کے لیے تھی، مگر اس کی ماں نے انکار کر دیا، نسیم نے بھوک ہڑتال کر دی اور تب تک جاری رکھی جب تک اس کی ماں نے اس کو اجازت نہ دے دی۔ یہ کردار ادا کرنے کے بعد نسیم اپنی تعلیم جاری نہ رکھ سکی۔ اسکول اس کی اداکاری دیکھ کر حیران تھا اور اس کو ایک کم پیشہ قرار دیا۔

## کیریئر
ان کے ساتھ اس نے کئی سالوں تک کام کیا۔ اس کی شہرت عروج پر 1939 میں فلم" پکار " جس میں اس نے ملکہ نور جہاں کا کردار ادا کیا, سے ہوئی۔ موسیقیار نوشاد کے مطابق، اس نے اپنی فلموں کے اشتہارات کی تشہیر پر اس کو نسیم عرف پری چہرہ کہا جانے لگا۔

## ذاتی زندگی
نسیم بانو نے اپنے بچپن کے دوست احسان الحق سے شادی کی، جن کے ساتھ ہی انھوں نے تاج محل پکچرز کا آغاز کیا۔ ان کی ایک بیٹی مقبول اداکارہ سائرہ بانو تھیں اور مشہور زمانہ اداکار دلیپ کمار کی ساس تھیں۔

نسیم بانو 18 جون 2002 کو 85 سال کی عمر میں ممبئی میں انتقال کر گئیں۔

## فلمو گرافی

## حوالہ جات

## بیرونی روابط
* 

زمرہ:بھارتی فلمی اداکارائیں
زمرہ:بھارتی مسلم شخصیات
زمرہ:بیسویں صدی کی بھارتی اداکارائیں
زمرہ:دہلی کی اداکارائیں
زمرہ:دہلی کی شخصیات
زمرہ:ہندی سنیما کی اداکارائیں
زمرہ:1916ء کی پیدائشیں
زمرہ:2002ء کی وفیات
وینیڈیئم

**وینیڈیئم** (Vanadium) ایک عنصر ہے جو دھاتی شکل رکھتا ہے۔ علم کیمیا میں اس V سے ظاہر کیا جاتا ہے۔ یہ دھات 1830ء میں دریافت ہوئی تھی۔ اس کا ایٹمی نمبر 23 ہے یعنی اس کے ہر ایٹم میں 23 پروٹون ہوتے ہیں۔ یہ ایک چاندی جیسی سرمئی چمک رکھتا ہے۔ یہ بہت سخت ہوتا ہے اور اس سے تار اور ورق بنائے جا سکتے ہیں۔ ایلومینیئم اور کرومیئم کی طرح ہوا کی آکسیجن اس سے عمل کر کے اس کی سطح پر آکسائیڈ (زنگ) کی ایک تہ (passivation layer) جما دیتی ہے جس میں سے مزید آکسیجن نہیں گذر سکتی۔ اس طرح باقی ایٹموں کو زنگ نہیں لگتا۔
وینیڈیئم کے مرکبات نہایت رنگین ہوتے ہیں۔ وینیڈیئم کے مرکبات زہریلے ہوتے ہیں۔
اسٹیل میں وینیڈیئم کی ملاوٹ کرنے سے اسٹیل نہایت مضبوط ہو جاتا ہے۔ ایسے اسٹیل سے وہ اوزار بنائے جاتے ہیں جو تیز رفتار مشینوں میں استعمال ہوتے ہیں۔
وینیڈیئم کا سب سے اہم استعمال وینیڈیئم پینٹا آکسائیڈ کی شکل میں ہوتا ہے جو گندھک کے تیزاب کی تیاری میں بطور عمل انگیز (catalyst) استعمال ہوتا ہے اور سلفر ڈائی آکسائیڈ کو سلفر ٹرائی آکسائیڈ میں تبدیل کر دیتا ہے۔ سلفر ڈائی آکسائیڈ میں گندھک کی تکسیدی حالت 4+ ہوتی ہے جبکہ سلفر ٹرائی آکسائیڈ میں گندھک کی تکسیدی حالت 6+ ہوتی ہے۔

## ہم جا
قدرتی طور پر پائے جانے والے وینیڈیئم کا 99.75% حصہ وینیڈیئم51 پر مشتمل ہوتا ہے جو پائیدار (غیر تابکار) ہوتا ہے۔ باقی 0.25% حصہ وینیڈیئم50 پر مشتمل ہوتا ہے جو اگرچہ تابکار ہوتا ہے مگر اس کی تابکاری انتہائی کم ہوتی ہے کیونکہ اس کی نصف حیات اربوں ارب سال (1.5×1017 سال) ہوتی ہے۔

## فراوانی
فراوانی کے اعتبار سے دنیا میں وینیڈیئم 20 ویں نمبر پر ہے یعنی بہت فراواں نہیں ہے۔ اگرچہ یہ 65 کچ دھاتوں میں پایا جاتا ہے مگر اس کی اہم کچ دھات patrónite (VS4), vanadinite (), اور carnotite () ہیں۔ چونکہ magnetite میں بھی اکثر وینیڈیئم موجود ہوتا ہے اس لیے لوہے کے حصول کے دوران وینیڈیئم ضمنی پیداوار کے طور پر حاصل ہوتا ہے۔
[تصغیر|بائیں|[Vanadinite]]
تصغیر|ایستادہ|بائیں|وینیڈیئم اسٹیل سے بنے اوزار

## حیاتیاتی وینیڈیئم
وینیڈیئم کے مرکبات زہریلے ہوتے ہیں۔ لیکن کچھ جانداروں میں یہ موجود ہوتے ہیں اور اس زہر کی وجہ سے دوسرے جانور انھیں نہیں کھاتے۔
سمندر کی تہ میں پائے جانے والے Ascidia gemmata نامی جانداروں کے خون میں Vanabins موجود ہوتا ہے جس میں وینیڈیئم کی مقدار سمندر کے پانی میں پائی جانے والی مقدار سے ایک کروڑ گنا زیادہ ہوتی ہے۔ سمجھا جاتا ہے کہ لاکھوں سال قبل کسی زلزلے میں ایسے جانداروں کی بڑی کالونیوں کے اچانک دب جانے کی وجہ سے وینیڈیئم کی کانیں وجود میں آئیں۔ معدنی تیل اور گیس میں عموماً 1200 ppm وینیدیئم موجود ہوتا ہے۔
تصغیر|سمندر کی تہ میں پائے جانے والے bluebell جن کے خون میں بہت بڑی مقدار میں ویناڈیئم موجود ہوتا ہے۔

## مزید دیکھیے
* کرومیئم
* ٹائی ٹینیئم
* تانبا
* چاندی
* سونا
* دھاتوں کی عمل پذیری

زمرہ:عناصر
زمرہ:دھاتیں
زمرہ:کیمیا
زمرہ:غذائی معدنیات
زمرہ:منتقلی دھاتیں
زمرہ:کیمیائی عناصر
زمرہ:ویکی ڈیٹا سے مختلف مختصر وضاحت
پرتاپ گڑھ

**پرتاپ گڑھ** (پرتاپ کے معنی جانباز اور بہادر کے ہیں) صوبہ مہاراشٹر کے ضلع ستارا میں واقع ایک بڑا تاریخی قلعہ ہے۔ اس قلعہ کی تاریخی اہمیت یہ ہے کہ یہاں چھترپتی کی شیواجی کے عہد میں معرکہ پرتاپ گڑھ پیش آیا تھا اور اسی معرکے کی کامیابی کے بعد مرہٹہ سلطنت کا قیام ممکن ہوا۔ قلعہ کی اسی تاریخی اہمیت کے پیش نظر اب یہ ایک سیاحتی مقام ہے۔

## جغرافیہ
قلعہ پرتاپ گڑھ پولادپور سے پندرہ کلومیٹر اور مہابلیشور سے تیئیس کلومیٹر مغرب میں واقع ہے اور اس خطے کی مقبول پہاڑی سیر گاہ سمجھی جاتی ہے۔ قلعہ سطح سمندر سے 1080 میٹر بلند ہے۔

## تاریخ
مرہٹہ چھترپتی شیواجی نے اپنے وزیر اعظم موروپنت تریمبک پنگلے کو اس قلعے کی تعمیر پر مامور کیا تھا۔ قلعہ کی تعمیر کا مقصد یہ تھا کہ نیرا اور کوئینا ندی کے کناروں کا اور پار گزرگاہ کا دفاع مضبوط کیا جا سکے۔ قلعہ کی تعمیر سنہ 1656ء میں مکمل ہوئی۔ 10 نومبر 1659ء کو شیواجی اور افضل خان کے مابین اس قلعہ کی فصیل کے نیچے معرکہ پرتاپ گڑھ پیش آیا۔ درحقیقت مرہٹہ سلطنت کی نو آموز فوج کی یہ پہلی بڑی جانچ تھی جس میں کامیابی کے بعد مرہٹہ سلطنت کے قیام کی راہ ہموار ہوئی۔ عرصے تک علاقائی سیاست میں پرتاپ گڑھ قلعہ کو خاصی اہمیت حاصل رہی۔ سنہ 1778ء میں نانا فڈنویس نے اپنے سیاسی حریف اور پونہ کے مشہور وزیر سکھارام باپو کو یہیں قید کیا تھا۔ سکھارام کو یکے بعد دیگر کئی قلعوں میں رکھا گیا، بالآخر قلعہ رائے گڑھ میں وہ فوت ہوئے۔ سنہ 1796ء میں نانا فڈنویس نے دولت راؤ شندے اور ان کے وزیر بالوبا کی سازشوں سے بچنے کے لیے مہاڑ جانے سے قبل پرتاپ گڑھ ہی میں مضبوط فوجی اڈا بنایا تھا۔ سنہ 1818ء میں تیسری اینگلو مرہٹہ جنگ میں مرہٹوں کی شکست کے بعد پرتاپ گڑھ پر انگریزوں کا تسلط ہو گیا۔ پرتاپ گڑھ پر تسلط کھو دینا مرہٹوں کا بہت بڑا نقصان تھا کیونکہ یہ ایک ناقابل تسخیر قلعہ تھا۔

30 نومبر سنہ 1957ء کو سابق وزیر اعظم ہند جواہر لعل نہرو نے یہاں شیواجی کے سترہ فٹ بلند تانبے کے مجسمے کی نقاب کشائی کی تھی، اس مجسمے میں شیواجی کو گھوڑے پر دکھایا گیا ہے۔ نیز اسی سال پبلک ورکز ڈپارٹمنٹ نے کمبھ روسی گاؤں سے قلعہ تک پکی سڑک تعمیر کی۔ سنہ 1960ء میں قلعہ کے اندر ایک مہمان خانہ اور نیشنل پارک بنایا گیا۔ اس وقت یہ قلعہ ادے راجے بھوسلے کی زیر ملکیت ہے جو سابقہ ستارا ریاست کے وارث ہیں۔

## حوالہ جات

زمرہ:ہندوستان میں 1656ء کی تاسیسات
زمرہ:مہابلیشور
زمرہ:ضلع ستارا کے قلعے
زمرہ:چھوٹے پیغام خانوں کا استعمال کرنے والے مضامین
زمرہ:مہاراشٹر کے نامکمل مضامین
زمرہ:مرہٹہ سلطنت کی عمارات و ساخات
زمرہ:مرہٹہ سلطنت
سید امین اشرف

**سید امین اشرف** ایک مشہور اردو غزل شاعر اور نقاد تھے۔ انھوں نے علی گڑھ مسلم یونیورسٹی سے انگریزی ادب میں پی ایچ ڈی کی ڈگری حاصل کی جس کے لیے انھوں نے سیروگنی نیدو کی شاعری کو موضوع بنایا۔ انھوں نے اپنی شاعری کے تین مجموعے اور تنقیدی مضامین کا مجموعہ ایک کتاب کی شکل میں تیار کیا۔ ان کی شاعری کی خدمات پر انھیں بہت سے اکیڈمک ایوارڈز ملے اور بہت سے مضامین ان کی شاعری کی مدح سرائی میں لکھے گئے۔ 7 فروری 2013ء (بمطابق 25 ربیع الاول 1434 ہجری) کو علی گڑھ میں دل کی تکلیف میں مبتلا ہونے پر ان کی وفات ہوئی اور انھیں کچاوچہ شریف میں اشرف جہانگیر سمنانی کے مقبرے کے پاس اپنے والد کی قبر کے ساتھ دفن کیا گیا۔

## حالات زندگی
سید امین اشرف جنوبی ہندوستان ، مشرقی اتر پردیش کے ضلع احمد نگر کے چھوٹے سے قصبے کچاوچہ شریف میں سید گھرانے میں پیدا ہوئے۔ 10 جولائی 1930ء کو کچاوچہ شریف میں پیدا ہونے والے سید امین اشرف اپنے والدین کی پہلی اولاد اور بڑے بیٹے تھے۔ ان کے والد کا نام سید حبیب اشرف تھا۔ امین نے گاؤں کی لائبریری میں لائبریرین کے طور پر کام کیا۔ وہ اپنا زیادہ تر وقت پڑھنے اور غور و فکر کرنے میں گزارتے تھے۔ لکھنؤ کے مدرسہ فرنگی محل میں وہ والد کی رحلت کے باعث اپنی رسمی تعلیم مکمل نہ کر سکے تھے جہاں انھیں داخل کیا گیا تھا۔ اس طرح کم عمری میں ہی ان پر اپنے خاندان کی کفالت کی ذمّہ داری آن پڑی تھی۔ وہ کام سے سیدھا واپس اپنے گھر آ کر اپنی والدہ اور چھوٹے بہن بھائیوں کی دیکھ بھال کیا کرتے تھے۔ لیکن اس کے باوجود انھوں نے اپنی ذاتی دلچسپی کی بنیاد پر بہت سے مضامین میں مہارت حاصل کر لی جس کی وجہ ان کا لائبریرین کے طور پر کام کرنا تھا۔ وہ شاعری بھی کر لیا کرتے اور وراثت سے متعلق مسائل کو بھی حل کر لیتے تھے۔

## حوالہ جات

## بیرونی روابط
* http://rekhta.org/poets/amin-ashraf
* http://www.ranjish.com/shayari/urdu-poets/syed-amin-ashraf
* www.youtube.com/watch?v=VeDi8GeUWjE
* https://openlibrary.org/works/OL16720960W/Mîzân-i_Harf
* www.amu.ac.in/pdf/ar/12to17file.pdf
(19 Nov 2012–68. Sheri Nashist at the UGC ASC in honour of Dr. Syed Amin. Ashraf)
* http://www.anindianmuslim.com/2013/05/remembering-syed-amin-ashraf-selection.html
* 
* 
* 
* 

زمرہ:اردو محققین
زمرہ:اساتذہ بھارتی تعلیم گاہیں
زمرہ:ضلع امبیڈکر نگر کی شخصیات
زمرہ:1931ء کی پیدائشیں
زمرہ:بھارتی مسلم شخصیات
زمرہ:اردو شعرا
زمرہ:غزل
زمرہ:علی گڑھ کی شخصیات
زمرہ:بقید حیات شخصیات
زمرہ:اردو تنقید نگار
زمرہ:اردو مصنفین
زمرہ:علی گڑھ مسلم یونیورسٹی کا تدریسی عملہ
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے ہندوستانی مسلمان
زمرہ:2013ء کی وفیات
زمرہ:بھارتی نقاد
زمرہ:بھارت کے اردو مصنفین
ایم جے اکبر

مبشر جاوید، **ایم جے اکبر** ایک بھارتی سیاست دان  ہیں جو بیرونی امور کے لیے مملکتی وزیر خارجہ بھی رہ چکے ہیں۔ اس کے علاوہ مدھیہ پردیش سے صوبائی اسمبلی میں پارلیمانی رکن ہیں۔ ان پر اپنے عہدے کا غلط استعمال کرتے ہوئے جنسی ہراسانی کے الزامات کئی خواتین نے لگائے تھے اسی وجہ سے انھیں 17 اکتوبر 2018ء کو اپنے وزارتی عہدے سے مستعفی ہونا پڑا تھا۔ جولائی 2016 میں وزیر اعظم نریندرمودی کی جانب سے انھیں یونین کونسل آف منسٹرز میں بھی شامل کیا گیا تھا۔ وہ ایک سابق بھارتی صحافی اور کئی کتابوں کے مصنف بھی ہیں۔
اس سے پہلے انھوں نے 1988اور1991 کے درمیان میں پارلیمنٹ کے منتخب رکن کے طور پر خدمات سر انجام دیں اور مارچ 2014ء میں اس وقت واپس عوامی زندگی کی طرف پلٹ آئے جب وہ بی جے پی میں شامل ہوئے اور اس کے بعد ان کو 2014 کے عام انتخابات کے دوران میں قومی ترجمان مقرر کیا گیاتھا تو نریندر مودی کی قیادت میں ایک سادہ سی اکثریت سے پارٹی دفتر تک محدود ہوکر رہ گئی۔
جولائی 2015ء میں انھیں جھاڑ کھنڈ کے علاقے سے ریاستی اسمبلی کے لیے منتخب کیا گیا۔

صحافت میں اپنے طویل کیرئیر کے دوران میں انھوں نے ایڈیٹر کے طور پر انڈیا کا پہلا ہفتہ وار سیاسی اخبار 'سنڈے' 1976 میں شائع کیا۔ اس کے علاوہ دو روزہ اخبار ٹیلیگراف، دا ایشین ایج بھی 1989 اور 1994 میں نکالا۔
وہ انڈیا ٹو۔ڈے اور سنڈے گارڈین کے ایڈیٹوریل ڈائریکٹر بھی رہ چکے ہیں۔
وہ سنڈے گارڈین کے ایڈیٹر ان چیف اور ایڈیٹوریل ڈائریکٹر بھی تھے۔ یہ ایک ہفتہ وار اخبار تھا جس کی بنیاد انھوں نے رکھی اور تب تک اس میں کام کرتے رہے جب تک کہ وہ سیاست میں مکمل شامل نہیں ہو گئے۔
وہ بھارت میں معروف میگزین اور دورانیوں کے ساتھ بھی منسلک رہے ہیں جن میں ٹو-ڈے انڈیا، ہیڈ لائنز ٹو- ڈے، ٹیلی گراف، ایشین ایج اور ڈیکن کرونیکل اس کے علاوہ شامل ہیں۔
انھوں نے کئی غیر افسانوی کتابیں جن میں جواہر لال نہرو کی سوانح حیات (جس کا نام نہرو ہے)، اس کے علاوہ میکنگ آف انڈیا لکھی۔ ایک کتاب کشمیر پر لکھی جس کا نام کشمیر بی ہائنڈ دی ویل، فسادات کے بعد فساد اور انڈیا جیسی کتابیں بھی ان کی تصنیف ہیں۔
انھوں نے شیڈ آف سوارڈز (تلواروں کے رنگ) بھی لکھی جس میں جہادی تاریخ کا بیان ہے۔
اکبر نے خون برادران - ایک فیملی سیگا (اطالوی ترجمہ شدہ) جیسی افسانوی کتابیں بھی لکھی ہیں۔
اس کے علاوہ انھوں نے ہیو پن، ول ٹریول، ایک زمینی سیاح کے مشاہدات پر مشتمل سفرنامہ بھی لکھا ہے۔
ان کی کتاب ٹنڈر باکس میں پاکستان کا ماضی اور مستقبل، جنوری 2012 میں پاکستان میں شناختی اور جماعتی جدوجہد کے موضوعات پر تبادلہ خیال کیا گیا ہے۔

## حوالہ جات

## بیرونی روابط
* 
* M. J. Akbar – Profile

زمرہ:1951ء کی پیدائشیں
زمرہ:بقید حیات شخصیات
زمرہ:بنگالی مسلمان
زمرہ:بھارتی اخبار مدیران
زمرہ:بھارتی بلاگر
زمرہ:بھارتی کالم نگار
زمرہ:بھارتی مرد صحافی
زمرہ:بھارتی مسلم شخصیات
زمرہ:بھارتیہ جنتا پارٹی کے سیاست دان
زمرہ:بہار سے لوک سبھا کے ارکان
زمرہ:بہار کے صحافی
زمرہ:پریزیڈنسی یونیورسٹی، کولکاتا کے فضلا
زمرہ:جھاڑکھنڈ سے راجیہ سبھا کے ارکان
زمرہ:ضلع ہوگلی کی شخصیات
زمرہ:کلکتہ یونیورسٹی کے فضلا
زمرہ:مدھیہ پردیش سے راجیہ سبھا کے ارکان
زمرہ:مغربی بنگال کے سیاست دان
زمرہ:نریندر مودی کی وزارت
زمرہ:نویں لوک سبھا کے ارکان
زمرہ:بیسویں صدی کے بھارتی صحافی
زمرہ:مغربی بنگال سے بھارتیہ جنتا پارٹی کے سیاست دان
زمرہ:بھارتیہ جنتا پارٹی کے راجیہ سبھا ارکان
زمرہ:بھارتی جریدہ مدیران
زمرہ:بیسویں صدی کے ہندوستانی مسلمان
زمرہ:اکیسویں صدی کے ہندوستانی مسلمان
زمرہ:مغربی بنگال سے انڈین نیشنل کانگریس کے سیاست دان
زمرہ:مصنفین
شاہد اعظمی

**شاہد اعظمی** (1977- 11فروری 2010) ایک بھارتی دہشت گرد ملزم (جن پر الزام ثابت نہیں ہوا تھا)سے وکیل بنے اور ان لوگوں کا مقدمہ لڑنے کے لیے مشہور تھا جن پر دہشت گردی کا الزام ہوتا۔ تقریباً اس کے سارے موکل مسلم ہی تھے۔
اس کے کیرئیر کا آغاز اس کی جوانی میں ہی ہوا۔ 15 سال کی عمر میں وہ 1992 کے بمبئی کے فسادات کے دوران میں انتشار پھیلانے کے جرم میں گرفتار ہوا تھا مگر اسے کمسن نوجوان سمجھ کر چھوڑ دیا گیا۔ اس نے مخالف قومی عناصر کے ساتھ تعلقات استوار کیے اور نوجوان بالغ کے طور پر ریاست کے خلاف بغاوت کی دہشت گردی اور تباہی کارروائی سرگرمیاں (روک تھام) ایکٹ کے تحت دوبارہ گرفتار ہوا۔ اس نے دہلی کی تہار جیل میں سات سال کا طویل عرصہ گزارا ۔
جیل میں اس کی دوبارہ تعلیم شروع کرنے پر حوصلہ افزائی کی گئی اور جب گزرنے ساتھ وہ رہا ہوا تو اس نے قانون میں ڈگری لے لی۔
2003 میں اس نے بمبئی میں ایک مجرم دفاعی وکیل کی حثیت سے اپنی مشق شروع کی ، جہاں اس کے ماموں ابو عزیمی ایک مستقل اہم سیاست دان تھے۔ اس نے زیادہ تر ان مقدمات کی پیروی کی جن پر دہشت گردی کا الزام لگایا گیا تھا،
شاہد عاظمی ، عاصم عاظمی کے بھتیجے تھے۔ جو ممبئی میں گوندی حلقہ سے مہاراشتڑا قانون ساز اسمبلی کے رکن اور آزادی سماج ودی جماعت کے سیاست دان تھے۔
عاظمی مسلم گھرانہ جس کی بنیادیں اعظم گڑھ اتر پردیش سے ہیں ، اس میں پیدا ہوئے اور ممبئی میں دیونار کے مضافات میں لائے گئے۔
وہ پانچ بھائیوں میں تیسرے نمبر پر تھا۔ شاہد اعظم نے مریم جو ایک بہت ہی دولتمند خاندان کی چشم و چراغ تھی، اس سے شادی کی اور پھر بعد ان کے درمیاں طلاق ہو گئی۔
اسے11 فروری 2010 کو کرلا مین کالونی میں اس کے آفس میں چار مسلح افراد داخل ہوئے اور دو گولیاں مار کر ہلاک کر ریا گیا۔ جائے وقوعہ سے نشان مٹا کر فرار ہو گئے۔ اگرچہ اس کو گھاٹکوپر کے راجوادی ہاسپٹل لے جایا گیا مگر جلد ہی اس کی موت کا اعلان کر دیا گیا۔

## حوالہ جات

## بیرونی روابط
* 

زمرہ:1977ء کی پیدائشیں
زمرہ:2010ء کی وفیات
زمرہ:بیسویں صدی کے بھارتی قانون دان
زمرہ:بھارت میں مقتول افراد
زمرہ:بھارتی سیاسی مقتولین
زمرہ:بھارتی فعالیت پسند برائے انسانی حقوق
زمرہ:بھارتی مسلم شخصیات
زمرہ:ضلع اعظم گڑھ کی شخصیات
زمرہ:ممبئی کے اسکالر
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارت میں آتشیں اسلحہ سے اموات
زمرہ:ہندو دہشت گردی
زمرہ:بھارتی وکلاء
زمرہ:مہاراشٹر میں مقتول شخصیات
زمرہ:بھارتی دہشت گردی کے شکار
زمرہ:اکیسویں صدی کے ہندوستانی مسلمان
زمرہ:ممبئی میں وفات پانے والی شخصیات
زمرہ:ممبئی میں پیدا ہونے والی شخصیات
ریاست جنجیرہ

**ریاست جنجیرہ** ہندوستان کے عہد استعمار کی ایک نوابی ریاست جو بمبئی پریزیڈنسی کے ماتحت تھی۔ اس ریاست کے فرماں رواؤں کا سلسلۂ نسب افریقی نژاد شیدی شاہی سلسلہ سے جڑتا تھا اور مسلکاً اہل تشیع کے بوہرہ فرقہ سے تعلق رکھتے تھے۔

ریاست جنجیرہ کوکن کے ساحل پر جس خطے میں قائم تھی وہ آج صوبہ مہاراشٹر کے ضلع رائے گڑھ میں واقع ہے۔ اس ریاست کے تحت دو قصبے مرود اور شری وردھن آتے تھے نیز ساحلی گاؤں مرود سے کچھ دور سمندر میں مرود جنجیرہ نامی قلعہ بھی اس ریاست کا حصہ تھا اور یہی قلعہ ریاست کے فرماں رواؤں کا پایہ تخت اور مسکن بھی تھا۔ سنہ 1931ء کے اعداد و شمار کے مطابق ریاست کا کل رقبہ 839 کلومیٹر اور آبادی 110389 نفوس پر مشتمل تھی۔ ان اعداد و شمار میں ریاست جعفر آباد شامل نہیں ہے۔ ریاست جعفر آباد بھی نواب جنجیرہ کے زیر نگین تھی اور تین سو بیس کلومیٹر دور شمال شمالی مغرب میں واقع تھی۔

## تاریخ
### قیام
سنہ 1489ء میں سلطنت احمد نگر سے تعلق رکھنے والے ایک افریقی تاجر نے جزیرہ جنجیرہ پر قبضہ کیا اور اس حکومت کی بنیاد رکھی تاہم اس کے حکمران سلطنت بیجاپور کے تابع رہے۔ سترہویں اور اٹھارہویں صدیوں میں ریاست جنجیرہ کے حکمرانوں نے مرہٹہ سلطنت کے حملوں کا بڑی پامردی سے مقابلہ کیا اور ہمیشہ فتحمند رہے۔

### خلافت عثمانیہ سے اشتراک عمل
خلافت عثمانیہ کے وقائع نویسوں کے مطابق خلافت عثمانیہ اور ریاست جنجیرہ کی مشترکہ فوج نے سنہ 1587ء میں یمن کے مقام پر پرتگیزیوں کے ایک بحری بیڑے کا جم کر مقابلہ کیا اور اسے شکست فاش دی۔ اس واقعے کے بعد ریاست جنجیرہ نے اس پورے خطے میں پرتگیزی نفوذ کو روکنے میں انتہائی اہم کردار ادا کیا تھا۔

ریاست جنجیرہ کے عثمانیوں کے ساتھ اشتراک عمل کا ایک اور واقعہ ملتا ہے۔ انڈونیشیا کے صوبہ آچے کی عثمانی مہم سے قبل سنہ 1539ء میں جب عثمانی بحری بیڑا پہلی بار آچے میں لنگر انداز ہوا تو اس بیڑے میں ریاست جنجیرہ کی جانب سے مالابار کے دو سو افراد شامل تھے۔ اس بحری مہم کا مقصد باتاک اور جنوب مشرقی ایشیا کے بحری خطے کی امداد کرنا تھا۔

## حوالہ جات

## بیرونی روابط
* 
* Janjira State coat of arms
* A Trip to Murud Janjira Fort

زمرہ:1489ء میں قائم ہونے والے ممالک اور علاقے
زمرہ:1948ء میں تحلیل ہونے والی ریاستیں اور عملداریاں
زمرہ:بمبئی پریزیڈنسی
زمرہ:ضلع رائے گڑھ
زمرہ:کوکن
زمرہ:ہندستان کی مسلم نوابی ریاستیں
زمرہ:شیدی قوم
زمرہ:بھارت میں 1948ء کی تحلیلات
زمرہ:ہندوستان میں پندرہویں صدی کی تاسیسات
زمرہ:شہر ریاستیں
زمرہ:توپوں کی سلامی والی نوابی ریاستیں
عساف علی

**عساف علی** (11 مئی 1888ء تا 1 اپریل 1953ء) بھارتی آزادی کے جنگجو اور نمایاں بھارتی وکیل تھے۔ وہ بھارت کی طرف سے امریکا میں پہلے سفیر تھے۔ انھوں نے اوڈیسہ کے گورنر کے طور پر بھی کام کیا۔

## تعلیم
عساف علی نے دہلی کے سینٹ اسٹیفن کالج میں تعلیم پائی۔ انھیں انگلستان کے لنکن ان کالج میں قانون کی تعلیم حاصل کرنے کا موقع بھی ملا۔

## بھارتی قومی تحریک (انڈین نیشنل موومنٹ)
1914ء میں برطانیہ کے ریاست عثمانیہ پر حملہ کرنے کے نتیجے میں بھارتی مسلمان آبادی بہت زیادہ متاثر ہوئی۔ عساف علی ترکی کی حمایت میں تھے اور پرائوی کونسل سے مستعفیٰ ہو گئے۔ اس تمام عمل کو انھوں نے غیر معاون تصور کیا اور دسمبر 1914ء میں واپس بھارت آ گئے۔ بھارت واپس آنے پر عساف علی بڑی شدت سے قومی تحریک کا حصہ بن گئے۔
1935ء میں وہ مسلم نیشنلسٹ پارٹی کے رکن کی حیثیت سے مرکزی قانون ساز اسمبلی میں منتخب ہو گئے۔ انھیں مسلم لیگ کے ایک امیدوار کے مقابل کانگریس امیدوار کے طور پر دوبارہ منتخب کیا گیا اور ڈپٹی لیڈر کے عہدے پر فائز ہوئے۔
اگست 1942ء میں آل انڈیا کانگریس کمیٹی نے 'ہندوستان چھوڑ دو' تحریک کا آغاز کیا تو گرفتاریاں شروع ہو گئیں۔ انھیں قید کر کے احمد نگر قلعہ کی جیل میں رکھا گیا جہاں ان کے ساتھ جواہر لعل نہرو اور کانگریس کی ورکنگ کمیٹی کے دوسرے ارکان بھی قید تھے۔

## 1946ء کا عہدہ
2 ستمبر 1946ء کو جواہر لعل نہرو کی سرپرستی میں حکومت کی طرف سے انھیں ریلوے اور ٹرانسپورٹ کا نظم و نسق سنبھالنے کی ذمہ داری دی گئی۔ انھوں نے فروری 1947ء سے لے کر اپریل 1948ء کے وسط تک امریکا میں بھارت کے پہلے سفیر کی حیثیت سے بھی کام کیا۔

## ذاتی زندگی
1928ء میں انھوں نے ارونا عساف علی سے شادی کی۔ یہ شادی دو مختلف مذاہبِ سے تعلق رکھنے والے افراد کے درمیان میں وقوع پزیر ہوئی۔ عساف علی ایک مسلمان جبکہ ارونا ایک ہندو خاتون تھی۔ اسی طرح دونوں کی عمر میں بھی بہت فرق تھا۔ ارونا عساف علی سے پورے بیس سال چھوٹی تھی۔ ارونا کو 1942ء میں 'ہندوستان چھوڑ دو'تحریک کے دوران ممںبئی کے گوالیا ٹینک میدان میں نیشنل کانگریس کا جھنڈا لہرانے کے لیے یاد کیا جاتا ہے۔
## وفات
عساف علی نے برن، سوئٹزر لینڈ میں بھارت کے سفیر کی حیثیت سے خدمات سر انجام دیتے ہوئے اپنے دفتر میں وفات پائی۔ 1989ء میں بھارتی ڈاک سروس نے ان کے اعزاز میں ایک ٹکٹ کا آغاز کیا۔ ان کی بیوی ارونا عساف علی کو بھارت کے سب سے بڑے سول اعزاز 'بھارت رتنا' ایوارڈ سے نوازا گیا۔

## حوالہ جات

## بیرونی روابط
* Asaf Ali - An Obituary

زمرہ:1888ء کی پیدائشیں
زمرہ:1953ء کی وفیات
زمرہ:آزاد ہند فوج کی آزمائشیں
زمرہ:اتر پردیش سے آزادی ہند کے فعالیت پسند
زمرہ:اتر پردیش سے انڈین نیشنل کانگریس کے سیاست دان
زمرہ:الہ آباد کے سکالر
زمرہ:الہ آباد کے سیاستدان
زمرہ:بیسویں صدی کے بھارتی قانون دان
زمرہ:بھارت کی دستور ساز اسمبلی کے ارکان
زمرہ:بھارت کے سفرا برائے ریاستہائے متحدہ
زمرہ:بھارتی سرکاری ملازمین
زمرہ:بھارتی سفارتکار
زمرہ:بھارتی مسلم شخصیات
زمرہ:دہلی کے سیاست دان
زمرہ:سینٹ اسٹیفنز کالج دہلی کے فضلا
زمرہ:کامنز زمرہ جس کا ربط ویکی ڈیٹا پر ہے
زمرہ:ہندوستان کی مرکزی قانون ساز اسمبلی کے اراکین
زمرہ:بھارت کے سفرا برائے مقدس کرسی
زمرہ:اڑیسہ کے گورنر
زمرہ:بیسویں صدی کے ہندوستانی مسلمان
زمرہ:بھارت کے سفرا برائے سوئٹزرلینڈ
زمرہ:دہلی میں پیدا ہونے والی شخصیات
زمرہ:بھارت کے سفرا برائے آسٹریا
زمرہ:انڈین نیشنل کانگریس کے سیاست دان
زمرہ:بھارتی وکلاء
زمرہ:برطانوی وکلاء
زمرہ:آزادی ہند کے فعالیت پسند
بیبو (اداکارہ)

بیبو( 1906–1972) ہندی اور اردو فلموں میں کام کرنے والی گلوکار اداکارہ تھی۔
1933 سے 1947 تک اس نے بھارتی سینما گھر میں کام کیا۔ 1947 میں تقسیم ہند کے بعد وہ پاکستان منتقل ہو گئی۔
اس نے اپنی اداکاری کا کیرئیر اجنتا سینیٹون لمیٹڈ کے ساتھ شروع کیا۔ 1933 میں ایم ڈی بھاوننی اور اے پی کپور جیسے ڈائریکٹروں کے ساتھ کام کیا۔
وہ 1930 کی اونچے پائے کی مرکزی کردار ادا کرنے والی اداکاراؤں جیسے کہ دیویکا رانی،درگا خوٹے،سلوچنہ (روبی مائرز) ،مہتاب شانتا اپتی، سبیتا دیوی ،لیلا دیسائی اور نسیم بانو میں سے ایک تھی۔
اس کو 1930 اور 1940 کی دہائی کی سب سے اہم اور مقبولیت کی حامل اداکار ستارہ کہا جاتا تھا۔
اس کی سب سے زیادہ شہرت کی وجہ 1939 میں ایک گانے کے بول بنے جو فلم" غریب کے لعل " سے تھا جو کملا کرانتی اور مرزا مشرف نے گایا۔ اس کی موسیقی صغیر آصف نے دی اور بول رفی کشمیری نے لکھے۔" تجھے بیببو کہوں کہ سلوچنہ" جہاں سلوچنہ کو ایک اور مقبول ادکارہ کے حوالے کے طور پر لیا گیا۔ ایسا پہلی بار ہوا تھا کہ مشہور اداکارؤں کا نام کسی گانے میں استمعال کیا گیا ہو۔ اور یہ لوگوں میں بہت مقبول ہوا۔
بیببو بھارتی سینما کی تاریخ مین پہلی موسیقیار کمپوزر عورت تھی۔ 1934 میں عدل جہانگیر کے لیے موسیقی تشکیل دی۔ایک سال قبل ،اداکارہ نرگس کی ماں جددان بائی تلاش حق فلم کی موسیقی تشکیل دی ، 1937 میں وہ دوسری فلم کازک کی لڑکی کی بھی موسیقی کی ڈائریکٹر تھی۔
اس نے ماسٹر نثار، سریندرا اور کمار جیسے اداکاروں کے ساتھ کام کیا۔ ان اداکاروں کے ساتھ اس کے کام کے تعلقات بہت مشہور تھے۔ اور اس کی فلمی جوڑی کو سریندرا کے ساتھ بہت پسند کیا گیا۔ اس جوڑی نے کئی سپر ہٹ فلمیں کی ،جن میں 1936 کی منموہن، 1937 میں جاگیردار، گراما فون سنگر اورڈائنامائٹ 1938 میں اور صرف عورت 1939 میں شامل ہیں۔
بیببو کی زندگی کے آخری دن نہایت کمپسری اور غربت سے لڑنے کی جدوجہد میں گذرے۔25 مئی 1972 میں اس کی وفات ہوئی۔

## حوالہ جات

## بیرونی روابط
* 
* Bibbo Rare Picture: https://www.flickr.com/photos/rashid_ashraf/31225553980/in/dateposted/

زمرہ:1906ء کی پیدائشیں
زمرہ:1972ء کی وفیات
زمرہ:اردو سنیما میں اداکارائیں
زمرہ:بیسویں صدی کی بھارتی اداکارائیں
زمرہ:بیسویں صدی کی پاکستانی اداکارائیں
زمرہ:بھارتی فلمی اداکارائیں
زمرہ:بھارتی مسلم شخصیات
زمرہ:پاکستانی فلمی اداکارائیں
زمرہ:پنجابی سنیما کی اداکارائیں
زمرہ:دہلی کی اداکارائیں
زمرہ:ہندی سنیما کی اداکارائیں
زمرہ:سندھی سنیما میں اداکارہ
زمرہ:مہاجر شخصیات
زمرہ:بیسویں صدی کے ہندوستانی گلوکار
زمرہ:بیسویں صدی کی بھارتی موسیقارائیں
زمرہ:بیسویں صدی کی بھارتی گلوکارائیں
زمرہ:بیسویں صدی کی پاکستانی گلوکارائیں
زمرہ:بیسویں صدی کی خواتین نغمہ ساز
زمرہ:پاکستان کو بھارتی تارکین وطن
زمرہ:نگار اعزاز جیتنے والی شخصیات
زمرہ:پاکستانی نغمہ ساز
زمرہ:پاکستانی گلوکارائیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:دہلی کی شخصیات
کوکن

**کوکن ** یا ** کونکن ساحل** بھارت کے مغربی ساحل کا ایک حصہ ہے۔ اس کے ساحل کی لمبائی 720 کلومیٹر ہے۔ اس میں کرناٹک، گوا اور مہاراشٹر کے ساحلی ضلعے شامل ہیں۔

کونکن مغربی گھاٹ اور بحیرہ عرب سے گھرا ہوا علاقہ ہے جس کے شمال میں تاپتی دریا اور جنوب میں چندراگری دریا ہیں۔ اس میں بھارت کے تھانے ، ممبئی، رائے گڑھ، رتناگری، سندھو قلعہ بندی، شمالی گوا، جنوبی گوا، شمالی کنڑ، اُدپی، جنوبی کنڑ ضلعے ہیں۔

## حوالہ جات

زمرہ:کوکن
زمرہ:بھارت کے خطے
زمرہ:کونکنی
زمرہ:ویکی ڈیٹا سے مختلف مختصر وضاحت
زمرہ:جغرافیہ کرناٹک
زمرہ:جغرافیہ مہاراشٹر
الفونسے دی لامارتین

**الفونسے دی لامارتین** (پیدائش: 21 اکتوبر 1790 – وفات: 28 فروری 1869ء) فرانسیسی مؤرخ، محقق، شاعر اور سیاست دان تھا۔

## حوالہ جات

زمرہ:1790ء کی پیدائشیں
زمرہ:1869ء کی وفیات
زمرہ:21 اکتوبر کی پیدائشیں
زمرہ:28 فروری کی وفیات
زمرہ:انیسویں صدی کی فرانسیسی مرد مصنفین
زمرہ:انیسویں صدی کے شعرا
زمرہ:انیسویں صدی کے فرانسیسی شعرا
زمرہ:انیسویں صدی کے مرد مصنفین
زمرہ:رومانوی شعرا
زمرہ:فرانس کے سربراہان ریاست
زمرہ:فرانسیسی آپ بیتی نگار
زمرہ:فرانسیسی شاعر
زمرہ:فرانسیسی مرد شعرا
زمرہ:فرانسیسی یاداشت نگار
زمرہ:وہ صفحات جو ٹائٹل پیرامیٹر کے ساتھ ایمبیڈڈ خانہ معلومات سانچوں کا استعمال کرتے ہیں
زمرہ:ویکی ڈیٹا سے مختلف مختصر وضاحت
زمرہ:فرانسیسی سفارتکار
زمرہ:فرانسیسی سیاسی مصنفین
زمرہ:فرانسیسی مورخین
زمرہ:فرانسیسی اشرافیہ
زمرہ:مرد شعرا
زمرہ:انیسویں صدی کے فرانسیسی مؤرخین
زمرہ:انیسویں صدی کے فرانسیسی سیاست دان
زمرہ:سفر نامہ نگار
زمرہ:فرانس کے صدارتی امیدوار
زمرہ:فرانسیسی زبان میں ادب
زمرہ:فرانس میں قانون ساز
صفدر توکلی

**صفدر توکلی** افغانستان میں معروف موسیقار اور گلوکار ہیں۔
صفدر نے نوجوانوں کی عمر میں موسیقی شروع کی۔

صفدر توکلی 1942 میں بامیان، افغانستان میں ہزارہ خاندان میں پیدا ہوئے تھے۔

صفدر توکلی نے ترکمانستان، کرغیزستان، تاجکستان، ازبکستان، منگولیا، آذربایجان، ایران اور پاکستان میں بہت سارے موسیقی کنسرٹس کیے ہیں۔

## حوالہ جات

* زندگینامه مفاخر موسیقی هزاره ها/صفدر توکلی

زمرہ:1942ء کی پیدائشیں
زمرہ:بقید حیات شخصیات
زمرہ:فارسی زبان کے گلوکار
زمرہ:ہزارہ شخصیات
زمرہ:ہزارہ گلوکار
ریاست بالاسنور

**ریاست بالاسِنور** ہندوستان کے عہد استعمار میں بالاسنور کی ایک نوابی ریاست تھی جسے سردار محمد خان بابی نے قائم کیا تھا۔ ریاست بالاسنور کے آخری فرماں روا نے 10 جون 1948ء کو بھارت ڈومینین میں انضمام کے معاہدہ پر دستخط کیے۔ اس ریاست کو ریاست جوناگڑھ کے بابیوں نے قائم کیا تھا، اسی بنا پر اس کے فرماں رواؤں کا تعلق ایک پشتو قبیلہ بابئی سے تھا۔ عہد حاضر میں جوناگڑھ کے بابیوں کی مشہور شخصیات میں بالی ووڈ کی مقبول اداکارہ پروین بابی گذری ہے۔

## تاریخ
ریاست بالاسنور کو 28 ستمبر 1758ء کو پشتون حاکم نواب سردار محمد خان بابی نے قائم کیا تھا۔ سردار محمد خان کا تعلق اس خانوادے سے تھا جسے مغلیہ سلطنت کی جانب سے صوبہ گجرات پر نائب حاکم مقرر کیا گیا تھا۔ ریاست کے فرماں رواں کا لقب "نواب بابی" ہوا کرتا تھا۔ برطانوی عہد میں یہ ریاست بمبئی پریزیڈنسی کی ریوا کانٹھا ایجنسی کے ماتحت اور نو توپوں والی سلامی ریاست تھی۔ ریاست کے موجودہ برائے نام نواب محمد صلابت خان جی دوم ہیں اور اس کے اگلے وارث صلابت خان کے فرزند صلاح الدین بابی ہیں جن کی پیدائش سنہ 1979ء میں ہوئی اور راجکمار کالج، راجکوٹ میں انھوں نے تعلیم پائی۔

ریاست کی دوسری مشہور شخصیت نوابزادی عالیہ سلطانہ بابی ہے۔ نواب زادی عالیہ سلطانہ اس وقت مشہور ہوئیں جب انھوں نے اپنے شریک زندگی کی تلاش میں سنہ 2009ء میں برطانیہ کے گاؤں انگٹیسٹون کا سفر کیا۔ ان کے اس سفر کو بی بی سی کے مشہور پروگرام انڈر کور پرنسیسیز پر ریکارڈ بھی کیا گیا۔ اس شاہی خاندان کے اکلوتے چشم و چراغ صلاح الدین بابی نے بھی نیدرلینڈز میں سنہ 2010ء میں اسی طرح ایک ٹی وی شو میں حصہ لیا تھا جہاں وہ اپنی شریکہ حیات کو تلاش کر رہے تھے۔ صلاح الدین بابی ایمسٹرڈم میں رہ چکے ہیں۔ مذکورہ شو نیدرلینڈز میں ایس بی ایس سکس پر "کمنگ ٹو ہالینڈ" کے عنوان سے نشر ہوا۔ نیز نواب زادہ صلاح الدین کو ٹی ایل سی امریکا نے بھی اپنے ایک ٹی وی پروگرام "سیکرٹ پرنسز" میں شرکت کے لیے مدعو کیا تھا، بعد ازاں یہ پروگرام 21 ستمبر 2012ء سے ٹی ایل سی پر نشر ہونا شروع ہوا۔ یہ پروگرام بھی "انڈر کور پرنسز" ہی پر مبنی تھا۔ اس پروگرام کے لیے نواب زادہ صلاح الدین طبقہ اشرافیہ کے مزید تین افراد کے ساتھ اٹلانٹا میں رہے۔

ریاست بالاسنور کا شاہی خاندان اس وقت "گارڈن پیلیس"، بالاسنور میں مقیم ہے۔ کچھ عرصہ پہلے محل کے بڑے حصے کو صلابت خان اور ان کی اہلیہ بیگم فرحت سلطانہ نے ہوٹل میں تبدیل کر دیا ہے۔

## حکمران
* Sardar Muhammed khan Babi 28 Sep 1758 – 17.۔
* Jamiyat Khanji Muhammad Khanji 17.۔ – …
* Salabat Khanji Jamiyat Khanji (b. … d. 1820) – مئی 1820
* Abid Khanji مئی 1820–1822
* Jalal Khanji = Edal Khanji (b. … d. 1831) 1822 – 2 Dec 1831
* Zorawar Khanji (b. 1828 d. 1882) 2 Dec 1831 – 30 Nov 1882
* Munawar Khanji Zorawar Khanji (b. 1846 d. 1899) 30 Nov 1882 – 24 Mar 1899
* Jamiyat Khanji Munawar Khanji (b. 1894 d. 1945) 24 Mar 1899 – 2 Feb 1945
* Muhammad Salabat Khan (b. 1944) 2 Feb 1945 – 15 Aug 1947

## حوالہ جات

## بیرونی روابط
* 
* Imperial, Royal & Princely Indian States

زمرہ:1758ء میں قائم ہونے والے ممالک اور علاقے
زمرہ:1948ء میں تحلیل ہونے والی ریاستیں اور عملداریاں
زمرہ:بمبئی پریزیڈنسی
زمرہ:بھارت میں 1948ء کی تحلیلات
زمرہ:پشتون شاہی سلاسل
زمرہ:ضلع کھیڑا
زمرہ:گجرات کی نوابی ریاستیں
زمرہ:ہندستان کی مسلم نوابی ریاستیں
زمرہ:1949ء میں تحلیل ہونے والی ریاستیں اور عملداریاں
زمرہ:بھارت میں 1949ء کی تحلیلات
زمرہ:توپوں کی سلامی والی نوابی ریاستیں
موژان مومن

**موژان مومن** یا **موجان مومن** ایک ریٹائر طبیب اور مؤرخ ہیں جن کو مطالعہ بہائیت میں مہارت حاصل ہے۔ انھوں نے بہائیت کے متعلق کئی کتب لکھیں اور مقالات شائع کیے ہیں۔ وہ انسائیکلوپیڈیا ایرانیکا کے لیے بھی مضامین شائع کر چکے ہیں۔ وہ *Baha'i Studies Review* کے ایک مدیر ہیں اور ولمیٹ انسٹی ٹیوٹ کے ایک فیکلٹی رکن بھی ہیں۔ موژان مومن ایران میں پیدا ہوئے اور انگلینڈ میں پلے بڑھے ہوئے ہیں۔ وہ انگلینڈ کے بیڈفورڈشائر میں اپنی بیوی وینڈی کے ساتھ مقیم ہیں۔

## مقالات
* 
* 
* 
* 

## کتب
* 
* Momen, Moojan, *An Introduction to Shiʻi Islam: The History and Doctrines of Twelver Shiʻism*, Yale University Press, 1985.
* 
* 
* 
* 
* 
* 
* 
* 
* 

## حوالہ جات

زمرہ:برطانوی بہائی شخصیات
زمرہ:بقید حیات شخصیات
زمرہ:سینٹ جانز کالج، کیمبرج کے فضلا
زمرہ:ایرانی بہائی شخصیات
زمرہ:کیمبرج یونیورسٹی کے فضلا
زمرہ:ایرانی اطبا
بھارت میں سکھ مت

**سکھ مت** بھارت کا چوتھا بڑا مذہب ہے۔ سکھ مت کے بانی گرو نانک دیو کی پیدائش سے لے کر اب تک اس مذہب کو 548 سال ہو گئے ہیں۔ سکھوں کی غالب اکثریت پنجاب میں آباد ہے لیکن کچھ بھارت کے دوسرے حصوں میں بھی رہتے ہیں۔ یہ دنیا کا نواں سب سے بڑا مذہب ہے سال 2010ء کی رپورٹ کے مطابق دنیا میں اس کے پیروکاروں کی تعداد 25 ملین ہے۔

## اہم شخصیات
اگرچہ سکھ مت بھارت میں ایک چھوٹی اقلیت ہے، لین سکھ برادری ملک میں اہم مقام رکھتی ہے۔ بھارت کے سابقہ چیف جسٹس جگدیش سنگھ کھیہر اور سابقہ وزیر اعظم بھارت منموہن سنگھ اسی طرح بھارت کے سابقہ صدر ذیل سنگھ سکھ ہیں۔ بھارت میں وزرا کے تقریباً ہر کونسل نے سکھ نمائندوں کو شامل کیا ہے۔ سکھ بھارتی افواج میں بھی نمایاں ہیں، انھوں نے برطانوی دور میں تلوار بازی کی تشکیل دی۔ فائیو اسٹار بھارتی جنرل، ارجن سنگھ سکھ تھے۔ سابقہ بھارتی چیف آف آرمی اسٹاف جے جے سنگھ سکھ تھے اسی طرح سابقہ سربراہ بھارت فضائیہ، ایئر چیف مارشل دل باغ سنگھ بھی سکھ تھے۔ سکھ بھارتی کھیلوں میں بھی مشہور ہیں، اولمپکس میں پہلے انفرادی طلائی تمغا جیتنے والے ابھینیو بندرہ ایک سکھ ہیں۔

## سکھ آبادی

2011ء کی مردم شماری کے مطابق، بھارت میں سکھ آبادی 2.08 کروڑ (20.8 ملین) ہے، یہ کل آبادی کا صرف 1.72% ہے بھارت میں کل سکھ آبادی میں سے، 77% پنجاب میں رہتے ہیں۔ جہاں آبادی کا 58 فی صد سکھ ہیں، بھارتی ریاست پنجاب بھارت کی واحد ریاست ہے جہاں سکھ مت اکثریتی مذہب ہے۔

دوسری ریاستیں جہاں سکھوں کی قابل ذکر آبادی ہے ان میں چندی گڑھ کا یو ٹی (13.11%)، نئی دہلی (5.4%)، ہریانہ (4.91%)، اتار کھنڈ (2.34%)، راجستھان (1.27%)، جموں اور کشمیر (1.87%) اورہماچل پردیش (1.16%) شامل ہیں۔

## مزید دیکھیے

* مشہور سکھ شخصیات کی فہرست
* بھارت میں مذہب
* تحریک خالصتان

## حوالہ جات

## مزید پڑھیے
* Swarup, Ram: Hindu-Sikh Relationship. 1985. Whither Sikhism? 1991. New Delhi: Voice of India.
* Elst, K. (2002)۔ Who is a Hindu?: Hindu revivalist views of Animism, Buddhism, Sikhism, and other offshoots of Hinduism. New Delhi: Voice of India. 
* Fauja, S.، & Talib, Gurbachan Singh (1996)۔ Guru Tegh Bahadur: Martyr and teacher. Patiala: Punjabi University.

## بیرونی روابط
https://www.sikhiwiki.org (انگریزی)
https://www.deutsches-informationszentrum-sikhreligion.de (جرمن اور انگریزی)
https://www.sikhfoundation.org (انگریزی)

زمرہ:سکھ مت بلحاظ ملک
زمرہ:بھارت میں سکھ مت
زمرہ:ویکی ڈیٹا سے مختلف مختصر وضاحت